**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – AB „Ignitis gamyba"
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Aplinkos priežiūros įrangos remontas.
   5. **Įranga** – Aplinkos priežiūros įranga, kuriai užsakomas remontas, arba perkamos detalės.
   6. **Prekės/detalės** – Kliento Aplinkos priežiūros įrangos remontui reikalingos detalės, nurodytos Techninės specifikacijos Priede Nr. 1, ir kitos susijusios prekės/detalės.
2. **PIRKIMO OBJEKTAS**
   1. Aplinkos priežiūros įrangos remontas ir detalės, reikalingos įrangos remontui.
3. **PIRKIMO OBJEKTO APIMTYS**
   1. Techninės specifikacijos priede Nr. 1 nurodytas preliminarus detalių ir remonto paslaugų sąrašas, kuris nurodomas tik Pasiūlymų vertinimo tikslais.
   2. Vadovaujantis kainodaros taisyklių nustatymo metodika (28-31 p.), nustatomas Sutarties vykdymo išlaidų atlyginimas: Sutarties galiojimo laikotarpiu Klientas turi teisę užsakyti susijusias prekes (toliau – susijusios prekės), kurios yra tiesiogiai susijusios su Pirkimo objektu ir yra nurodytos Techninės specifikacijos

Priede Nr. 1. Detali tvarka numatyta Sutartyje. Paslaugos, detales ir susijusios prekės bus perkamos iki pirkimui skirtų lėšų sumos - 15.000,00 EUR be PVM, kuri negali būti viršijama.

* 1. Susijusias prekes sudaro remonto paslaugų teikimo metu naudojamos detalės ar kitos medžiagos, kurios nenurodytos Techninės specifikacijos priede Nr. 1, bet be kurių techniškai negalima kokybiškai atlikti remonto darbų.
  2. Visas kitas išlaidas ir kaštus, susijusius su šioje Techninėje specifikacijoje nurodytų remonto paslaugų teikimu ir Prekių tiekimu, Paslaugų teikėjas dengia pats, jos turi būti įskaičiuotos į Paslaugų teikėjo siūlomus įkainius, išskyrus Techninės specifikacijos 3.3. punkte susijusias prekes, kurios apmokamos Sutartyje nustatyta tvarka.

1. **SUTARTINIŲ ĮSIPAREIGOJIMŲ VYKDYMO VIETA**
   1. Adresai, kuriuose bus atliekamos paslaugos:

4.1.1. Kruonio hidroakumuliacinė elektrinė - Marių g. 6, 56312 Maisiejūnų k., Kruonio sen., Kaišiadorių r. sav.

4.1.2. Elektrinės g. 21, LT-26108 Elektrėnai

* 1. Klientas Paslaugų suteikimui įrangą pristatys į Paslaugų teikėjo nurodytą Paslaugų teikimo vietą (servisą) ne didesniu nei 50 (penkiasdešimt) km atstumu nuo Kliento Įrangos buvimo adreso (atstumas skaičiuojamas atitinkama nuo to, kuriuo adresu yra Įranga). Jei Paslaugų teikimo vieta (servisas) bus nutolęs toliau nei 50 (penkiasdešimt) km atstumu nuo Kliento Įrangos buvimo adreso, tuomet Įrangą remontui Paslaugų teikėjas turės paimti ir sutvarkytą Įrangą pristatyti Klientui savo lėšomis.

1. **REIKALAVIMAI PIRKIMO OBJEKTUI**

**5.1.Esamos situacijos aprašymas**

Kliento turimos aplinkos priežiūros įrangos: STIHL aplinkos priežiūros įrangos trimerių – krūmapjovių, gyvatvorių žirklių, grandininių pjūklų, purkštuvo, šlavimo šluotos, aukštapjovės ir mini traktorių Viking, Stiga park pro, YardMAN MTD veikimo užtikrinimui perkamos remonto paslaugos ir remontui reikalingos detalės.

* 1. **Pirkimo objekto aprašymas**

5.2.1. Perkama:

5.2.1.1. Įrangos remontas (techninių sutrikimų nustatymas, Įrangos pilno techninio funkcionalumo atstatymas);

5.2.1.2. Remontui reikalingos detalės ir jų keitimas, o taip pat detalės, kurias Klientas pasikeis pats.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Paslaugų suteikimo tvarka:
      1. Paslaugos perkamos pagal poreikį ir tik pagal atskirus Kliento Užsakymus Sutarties galiojimo metu. Užsakymų skaičius neribojamas.
      2. Užsakymus Klientas teiks Paslaugų teikėjui elektroniniu paštu, nurodytu Sutartyje. Užsakyme Klientas nurodo Įrangą, dėl kurios užsakomos Paslaugos, bei jos buvimo vietą, arba Klientui reikalingos detalės, kurias jis pakeis pats.
      3. Užsakymus Klientas pateikia Kliento darbo metu, t. y. darbo dienomis nuo 7 val. 30 min. iki 16 val. 30 min. (penktadieniais nuo 7 val. 30 min. iki 15 val. 15 min.).
      4. Paslaugų teikėjas, perimdamas iš Kliento įrangą, pasirašo priėmimo-perdavimo aktą ir ne vėliau kaip per 2 (dvi) darbo dienas nuo Įrangos gavimo/pasiėmimo dienos įvertina gedimą, pateikia Klientui defektinį aktą. Defektiniame akte turi būti nurodoma:

6.1.4.1. reikalingos atlikti remonto paslaugos, planuojamas Paslaugų kiekis (valandomis), jų įkainiai;

6.1.4.2. tikslus reikalingų pakeisti medžiagų/detalių sąrašas su kiekiais ir jų įkainiais;

6.1.4.3. kita informacija.

* + 1. jeigu Klientas gavęs defektinį aktą nusprendžia Įrangos neremontuoti, ne vėliau kaip per 2 d.d. Paslaugų teikėjui praneša, kad Įranga nebus remontuojama, o už Paslaugas bus apmokama pagal Priede Nr. 1 Įrangos diagnostikos 1 valandos įkainį ( Priedas Nr. 1, lentelių Eil.nr. 1).
    2. Paslaugų teikėjas Paslaugas pradeda teikti tik ne vėliau kaip per 2 d.d. Klientui patvirtinus (pasirašius) Paslaugų teikėjo pateiktą Įrangos defektinį aktą (t.y. patvirtinus reikalingas suteikti Paslaugas, nurodytomis kainomis ir terminais).
    3. Jeigu Paslaugų teikimo metu paaiškėja, kad norint tinkamai suteikti Paslaugas reikia didesnio Paslaugų kiekio, negu buvo su Klientu suderintas Užsakymo pateikimo metu, arba reikia panaudoti didesnį kiekį Prekių, o Užsakymo metu tai nebuvo numatyta, Paslaugų teikėjas apie tai turi pranešti Klientui ne vėliau kaip per 1 d. d. nuo tokio fakto nustatymo ir suderinti su Klientu poreikį, pasirašant atskirą Užsakymą.
    4. Jeigu Klientas nesutinka padidinti Paslaugos ar Prekių kiekio, nustatyto Užsakyme, Paslaugų teikėjas turi teisę atsisakyti vykdyti Užsakymą. Tokiu atveju Klientas sumoka už iki Užsakymo atsisakymo faktiškai suteiktas Paslaugas, panaudotas Prekes.
    5. Paslaugoms turi būti suteikiama ne trumpesnė kaip 6 (šešių) mėnesių garantija, o detalėms, jų gamintojo garantija, bet ne trumpesnė nei 3 (trijų) mėnesių. Paslaugų priėmimo metu ir Garantinio laikotarpio metu atsiradusius gedimus Paslaugų teikėjas privalo juos pašalinti savo sąskaita ne vėliau kaip per 10 d. d. nuo pranešimo gavimo dienos.
    6. Už detales (nenurodytas Priede Nr.1, taip pat susijusias prekes, apmokama kartu su suteiktomis Paslaugomis, Paslaugų teikėjui pateiktus būtinus įrodymus: suteiktų Paslaugų aprašas, sąskaitą faktūrą, kitus dokumentus, iš kurių būtų galima tiksliai nustatyti, kad Paslaugų teikėjas negauna jokio pelno už šių detalių tiekimą Paslaugai atlikti ir kad papildomos prekės buvo būtinos ir tiesiogiai susijusios su Pirkimo objektu.
    7. Paslaugų teikėjas Įrangą privalo suremontuoti ne vėliau kaip per 3 (tris) darbo dienas nuo Kliento defektinio akto patvirtinimo. Nesant atsarginių detalių Paslaugų teikėjo sandėlyje – ne vėliau kaip per 14 (keturiolika) kalendorinių dienų nuo Kliento defektinio akto patvirtinimo.
    8. Paslaugų teikėjas, pagal kiekvieną Užsakymą, suteikęs Paslaugas, Klientui pateikia remonto aktą, kuriame yra nurodoma: (1) Paslaugų pradžia/pabaiga; (2) jei Įranga buvo paimta iš jos buvimo vietos - Įrangos paėmimo/grąžinimo laikas; (3) suteiktos Paslaugos ir jų kaina; (4) Paslaugų teikimo metu panaudotas detalės ir jų įkainiai. Remonto akte nurodoma informacija ir duomenys turi atitikti Įrangos defektiniame akte ir atskirame Užsakyme (jeigu toks buvo pasirašytas) nurodytus duomenis. Remonto aktą turi patvirtinti Klientas. Kliento patvirtintas Remonto aktas yra laikomas Paslaugų priėmimo-perdavimo aktu.
    9. Paslaugų teikėjas įsipareigoja nedelsiant informuoti Klientą, jei nustato, kad Įranga yra naudojama netinkamai. Nustačius tyčinį Įrangos sugadinimo faktą, nedelsiant apie tai informuoti Klientą, nurodant (jei įmanoma nustatyti) Įrangos sugadinimo aplinkybes bei atstatymo kaštus. Paslaugų teikėjas įsipareigoja nedelsiant informuoti Klientą, jei yra nustatomos aplinkybės, keliančios grėsmę tinkamam Įrangos veikimui.
    10. Jeigu Klientas užsako tik Prekes pagal Techninės specifikacijos Priedą Nr.1 (be Paslaugų), Prekės turi būti pristatytos ne vėliau kaip per 10 (dešimt) darbo dienų. Paslaugų teikėjas ir Klientas gali el. paštu suderinti ir kitą Prekių pristatymo terminą.

1. **KOKYBĖ IR TRŪKUMŲ ŠALINIMAS**
   1. Paslaugų teikėjas suteiktoms Paslaugoms turi suteikti ne mažesnę kaip 6 (šešių) mėnesių garantiją. Įrangos remonto metu panaudotoms medžiagoms/detalėms suteikiama garantija pagal medžiagų ir detalių gamintojo standartines garantijos sąlygas, bet ne trumpesnė kaip 3 (trijų) mėnesių.
   2. Garantiniai terminai pradedami skaičiuoti nuo Paslaugų akto pasirašymo dienos.
   3. Sutarčiai pasibaigus bet kokiu pagrindu, lieka galioti Įrangos remonto paslaugoms ir/ar remonto metu panaudotoms medžiagoms/detalėms Paslaugų teikėjo suteiktos garantijos.
   4. Visus atsiradusius suteiktų Paslaugų trūkumus, įskaitant ir atsiradusius garantijos periodu, Paslaugų teikėjas pašalina savo lėšomis ne vėliau kaip per 10 (dešimt) darbo dienų nuo pranešimo gavimo.
   5. Paslaugų teikėjas turi užtikrinti, kad panaudotos Prekės yra naujos ir originalios arba joms lygiavertės. Jeigu detalės keičiamos ne originaliomis detalėmis, Paslaugų teikėjas garantuoja, kad sumontavus arba pakeitus detales, bus pašalintas gedimas bei užtikrintas tinkamas Įrangos techninis stovis, Įrangą bus galima naudoti pagal tikslinę paskirtį.
2. **PRIEDAI**

Priedas Nr.1. Remonto paslaugų ir detalių sąrašas.